Motorsport: Spirit of Amarok | Maroela Media
Sarel van der Merwe en Volkswagen Suid-Afrika het nou vir die vierde jaar die Spirit of Amarok‑kompetisie hier in Suid-Afrika aangebied.
Twintig amateurspanne van tien lande neem aan dié kompetisie deel. Die spanne kom van Australië, Botswana, die Tsjeggiese Republiek, Denemarke, Duitsland, Swede, Namibië, Rusland, Suid-Afrika en Taiwan. Die hindernisse en bane is deur Suid-Afrikaanse tydrenlegende Sarel van der Merwe ontwerp.
Vanjaar se gereedskap vir die deelnemers is Volkswagen se 132 kW BiTDI 4Motion outomatiese Amarok. Ons media het vir die derde en laaste dae by die kompetisie aangesluit, en ons het V6 TDI Amaroks gebruik.
Die Suid-Afrikaanse mediaspan het aan 'n paar van die snelrenne deelgeneem, en daarna is ons die heel tyd gevra om versigtig te wees. Ons is oortuig dis omdat ons V6 baie vinniger is as die 2.0's waarmee die deelnemers gery het, nietemin – dit was vet pret vir ons almal.
Die Wolf-trofee is vanjaar deur JD Kruger en LD Erasmus van Suid-Afrika opgeraap. Dit is die tweede agtereenvolgende jaar wat Suid-Afrika met dié trofee wegloop. Australië is tweede, en Botswana derde.
Die kompetisie het in 2015 begin met vier lande vanuit twee kontinente, en vanjaar tien lande vanuit vier kontinente. Dít is bewys dat die Internasionale Spirit of Amarok die gesogste amateur 4x4kompetisie in die wêreld is.
Wat vir my opvallend was, was die asemrowende sportmangees wat by die kompetisie en prysuitdeling gewys is. Elke land was regtig bly vir dié wat medaljes gewen het… en toe dit by die wenners kom, het mense van verskeie tale, kulture, lande, kontinente en kerke mekaar omhels en geluk gewens.
Om vir die uitdunne vir Botswana, Suid-Afrika en Namibië in te skryf en 'n kans te staan om aan 2019 se Spirit of Amarok deel te neem – kliek hier: www.vw.co.za/en/spirit-of-amarok.html
Video: Duinepret op Kaapstad se voorstoep
Hangman · 6 maande gelede
Hopenlik sal hulle Amarok nie overheat soos myne nie… Want soos ek verstaan is dit maar n algemene ding met hulle. Maar sterkte vir julle en nog meer sterkte aan my…